อยากสอบถามค่ะ คันใกล้ปากช่องคลอด มีตุ่มคันเม็ดเล็กๆขึ้นด้วย มีโอกาสเสี่ยงเป็นโรคอะไรได้บ้างคะ พอมีทางรักษายังไรบ้างคะ
สวัสดีค่ะ งาน,อาการคันบริเวณช่องคลอด อาจเกิดจาก1. การติดเชื้อราในช่องคลอด ซึ่งจะมีตกขาวที่ผิดปกติร่วมด้วย คือตกขาวมีปริมาณมากขึ้น มีสีขาวขุ่นจับตัวเป็นก้อนคล้ายแป้งเปียก หรือนมบูด ไม่มีกลิ่นเหม็น หากมีการติดเชื้อราที่อวัยวะเพศภายนอกร่วมด้วย ก็จะเห็นเป็นผื่นสีแดง หรือผิวหนังมีการบวม ลอก2. การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก แพ้ถุงยางอนามัย เป็นต้น3. การเปียกชื้นบริเวณอวัยวะเพศ เช่น ชุดชั้นในรัดมากเกินไป ไม่ระบายอากาศ หรือเหงื่อออกมาก แต่ไม่น่าทำให้มีตุ่มขึ้น4. มีโรคหูดบริเวณอวัยวะเพศ ซึ่งจะเห็นเป็นตุ่มหรือติ่งที่ผิวมีลักษณะขุรขระ ปกติมักไม่ทำให้เกิดอาการ แต่อาจมีคันเล็กน้อยได้ในเบื้องต้น ให้หลีกเลี่ยงการใช้สิ่งต่างๆ บริเวณอวัยวะเพศ เช่น ไม่ทาแป้ง ไม่ทาโลชั่น หรือฉีดน้ำหอมใกล้อวัยะเพศ งดการใช้น้ำยาล้างอวัยวะเพศต่างๆ ให้ใช้น้ำเปล่าก็พอ ซักกางเกงชั้นในให้สะอาด ไม่ให้ฟองผงซักฟอกตกค้างพยายามอย่าให้อวัยวะเพศเปียกชื้น ควรเช็ดให้แห้งหลังการเข้าห้องน้ำทุกครั้ง ใส่กางเกงและกางเกงชั้นในที่ไม่รัดแน่นจนเกินไป เป็นต้น หากยังคงมีอาการคันหรือตุ่มไม่หายไป แนะนำควรไปพบแพทย์เพื่อรักษาค่ะ